భూసార పరీక్ష - వికీపీడియా
భూసార పరీక్ష
[1] భూమి యొక్క సారాన్ని పరీక్షించి తెలుసుకొనే పద్ధతిని భూసార పరీక్ష అంటారు. భూమి మొక్కలకు కావాల్సిన పోషకాలను అందిస్తూ మొక్క పెరుగుదలకు, దిగుబడిని అందించడంలో ప్రధాన పాత్ర వహిస్తుంది. రైతు నేల యొక్క పోషక సామర్థ్యాన్ని తెలుసుకోవడం వలన ఏ నేలలో ఏ పంట వేస్తే బాగా పెరిగి మంచి దిగుబడులు వస్తాయో తెలుసుకొని మంచి దిగుబడులు ఇచ్చే పంటను పండించడానికి అవకాశం ఏర్పడుతుంది. వేసిన పంటకు నేలలో తగు నిష్పత్తిలో పోషకాలు లేనపుడు భూసార పరీక్ష ద్వారా నేలలో ఏ పోషకాలు తగ్గినాయో ఆ పోషకాలను మాత్రమే నేలకు అందించడం వలన పంట మంచి దిగుబడిని అందించడమే కాక నేలకు అందించే పోషకాల ఖర్చును బాగా తగ్గించుకోవచ్చు, దీని ద్వారా పంటపై పెట్టే పెట్టుబడి తగటమే కాక మంచి దిగుబడుల వలన మంచి ఆదాయం పొందవచ్చు. పంట పండించడానికి నేలకు సరిపడ పోషకాలను అందించటం వలన నేల వాతావరణంలో ఏర్పడే దుష్పరిణామాలను అరికట్టడమేకాక భవిష్యత్ తరాలకు పంట పండించడానికి అనుకూలమైన మంచి నేలను అందించగలుగుతాము. నేలలోని కొంత మట్టిని సేకరించి రసాయన పద్ధతుల ద్వారా లేదా ఇతర విశ్లేషణ పద్ధతుల ద్వారా పరీక్షించటం వలన నేలలో మొక్కకు కావాలసిన పోషక పదార్థాలు ఏయే పాళ్ళలో ఉన్నాయో తెలుసుకోవచ్చు. నేలలో ఉన్న నత్రజని, భాస్వరం, పొటాషియం మొదలైన పోషక పదార్థాలను మొక్కలు సేకరించటం వలన భూసారం తగ్గుతూ ఉంటుంది, అందువలన పంటను వేసే ముందే మట్టి నమూనా పరీక్షించటం ద్వారా ఆ నేలలో తగ్గిన పోషకాలను తెలుసుకొని పంట వేసినప్పుడు తగ్గిన పోషక పదార్థాలను ఎరువుల రూపంలో అందిస్తే సరిపోతుంది.
1 ప్రయోజనాలు
2 పొలం నుంచి మట్టి నమూనా సేకరణ
2.1 భూసార వివరాలు
4 మట్టి నమూనాకు అవసరమయిన పనిముట్లు
మట్టి పరీక్షలో అమ్ల, క్షార సూచిక లవణాల స్థాయి, సేంద్రియ కర్బనం, లభ్య భాస్వరం, లభ్య పొటాషియం మొదలైనవి ఏ నిష్పత్తిలో ఉన్నాయో తెలుసుకోవటం వలన నాటిన పైరుకు వయసును బట్టి, కాలాన్ని బట్టి అవసరమైన ఎరువులను సరైన పాళ్లలో అందించవచ్చు. ఈ పరీక్షల వలన అమ్లగుణం ఉన్న నేలలను సున్నంతో, క్షారగుణం ఉన్న నేలలను జిప్సంతో బాగుచేసుకోవచ్చు.
పొలం నుంచి మట్టి నమూనా సేకరణ[మార్చు]
మట్టి నమూనాను భూమి విస్తీర్ణాన్ని బట్టి, వాలును బట్టి, రంగును బట్టి అవసరమయినని నమూనాలను సేకరించవలసి ఉంటుంది, ఒకటి నుంచి ఐదు ఎకరాల భూమిని ప్రామాణికంగా తీసుకొని భూమిలో పలుచోట్ల ఉన్న మార్పులను బట్టి మట్టి నమూనాలను సేకరించాలి.
భూసార వివరాలు[మార్చు]
నేల మానవునికి ప్రకృతి సిద్ధంగా లభించిన గొప్ప సంపద. పంటలకు కావాల్సిన అన్ని పోషకాలు కొంత పరిమాణంలో నేలలో సహజంగా వుంటాయి. అయితే వీటిలో ఎంతో వ్యత్యా సాలు ఉండే అవకాశం ఉంది. నేలలో పోషకాలు ఎంత లభ్యమవుతున్నాయో, వేయదలచిన పైరుకు ఎంత అవసరమో నిర్దారించి ఎరువులు వాడాలి. కావున భూసారాన్ని పరీక్షించాల్సిన అవసరం ఎంతైనా ఉంది.
భూసార పరీక్షల ముఖ్య ఉద్దేశము
నేలలో సహజంగా వున్న పోషకాల స్థాయిని తెల్సుకొని, వేయబోవు పంటలకు ఎరువుల మోతాదులను నిర్ణయించుటకు.
చౌడు, ఆమ్ల గుణాల స్థాయిని నిర్దారించి సరిచేయుటకు. తద్వారా అధిక దిగుబడులు సాధించడానికి.
భూసార నమూనాల సేకరణ
పొలమంతా ఒకే రకంగా వున్నప్పుడు 5 ఎకరాల విస్తీర్ణానికి ఒక్క నమూనా చొప్పున తీయాలి. మట్టినమూనా తీయదల్చిన పొలంలో 10 నుండి 12 చోట్ల మట్టి సేకరించాలి. మట్టినమూనా తీయదల్చిన చోట నేలపై వున్న గడ్డి, చెత్త, కలుపు మొదలగు వాటిని తీసివేయాలి. పార ఉపయోగించి " v '' ఆకారంలో 6 – 8 అంగళాలు (15 సెం.మీ) అంటే నాగటి చాలంతా గుంత తీయాలి. పై నుంచి దిగువ వరకు ఒకే మందంలో పలచని పొరవచ్చే విధంగా మట్టిని తీయాలి. ఇలా అన్ని చోట్ల నుండి సేకరించిన మట్టిని గోనెపట్టా, పాలీధీన్ పట్టా లేదా గట్లమీద వేసి మట్టి గడ్డలు చిదిమి బాగా కలిపి చతురస్రాకారంగా పరచి నాలుగు సమ భాగాలుగా విభజించాలి. ఎదురు, ఎదురుగా ఉన్న 2 భాగాల మట్టిని తీసుకొని మిగిలిన మట్టిని తీసివేయాలి. మరల నాలుగు బాగాలుగా చేయాలి.
ఈ విధంగా అరకిలో మట్టి నమూనా మిగిలే వరకు చెయ్యాలి. పండ్ల తోటలు వేయదలచిన పొలంలో చదునుగా ఉన్న ప్రదేశాన్ని ఎంపిక చేసుకుని అందులో 3 అడుగుల గొయ్యితీసి ప్రతీ అడుగుకు పై నుండి క్రిందికి ఒక్క మట్టినమూనా చొప్పున సేకరించి వివరాలతో పరీక్షా కేంద్రానికి పంపాలి.
నమూనాను శుభ్రమైన గుడ్డ సంచిలో గాని, ఫ్లాస్టిక్ సంచిలో గాని నింపాలి. సంచి లోపల రైతు పేరు, తండ్రి పేరు, గ్రామం, సర్వే నెంబరు, వేయదలచిన పంట మొదలగు వివరాల లో. మట్టినమూనాను దగ్గరలో వున్న భూసార పరీక్షా కేంద్రానికి పంపించాలి.
మట్టి నమూనా సేకరించటంలో మెళకువలు
చెట్ల క్రింద, గట్ల ప్రక్కన, కంచెల వద్ద, కాలిబాటల్లో నమూనాలు తీయకూడదు, బాగా సారవంతమైన చోట్ల, మరీ నిస్సారవంతమైన చోట్ల మట్టిని కలిపి తీయకూడదు.
సమస్యాత్మక భూముల్లో నమూనాలు విడిగా తీయాలి, రసాయన ఎరువులు వేసిన 45 రోజుల లోపు నమూనాలు తీయకూడదు.
నమూనా తీసేటప్పుడు నేలపై నున్న ఆకులు చెత్తాచెదారము తీసివేయాలి, నీరు నిలిచి బురదగా వున్న నేల నుండి నమూనా తీయకూడదు. తప్పని సరిగా తీయవలసి వచ్చినపుడు నీడన ఆరబెట్టి పరీక్షా కేంద్రానికి పంపించాలి.
మెట్ట / ఆరుతడి సేద్యంలో పైరు పెరుగుతున్న సమయంలో నమూనా తీయవలసినపుడు వరుసల మధ్య నుండి నమూనా సేకరించాలి, చౌడు భూముల్లో 0 – 15 సెంమీ, 15 - 30 సెంమీ లోతులో రెండు నమూనాలు తీయాలి.
bhusara pareeksha - vikipedia
bhusara pareeksha
[1] bhoomi yokka saaraanni pareekshinchi telusukone paddhatini bhusara pareeksha antaaru. bhoomi mokkalaku kaavaalsina pooshakaalanu andistuu mokka perugudalaku, digubadini andinchadamlo pradhaana paatra vahistundi. raitu neela yokka poshaka saamarthyaanni telusukovadam valana e neelalo e panta veste baga perigi manchi digubadulu vastayo telusukoni manchi digubadulu iche pantanu pandinchadaaniki avakaasam erpadutundi. vesina pantaku neelalo tagu nishpattilo pooshakaalu lenapudu bhusara pareeksha dwara neelalo e pooshakaalu tagginayo aa pooshakaalanu matrame neelaku andinchadam valana panta manchi digubadini andinchadame kaaka neelaku andinche poshakaala kharchunu baga tagginchukovacchu, deeni dwara pantapai pette pettubadi tagatame kaaka manchi digubadula valana manchi aadaayam pondavacchu. panta pandinchadaaniki neelaku saripada pooshakaalanu andinchatam valana neela vaataavaranamlo erpade dushparinaamaalanu arikattadamekaka bhavishyat taraalaku panta pandinchadaaniki anukuulamaina manchi neelanu andinchagalugutaamu. neelalooni kontha mattini sekarinchi rasayana paddhatula dwara leda itara vislaeshana paddhatula dwara pareekshinchatam valana neelalo mokkaku kaavaalasina poshaka padaarthaalu eye paallalo unnayo telusukovacchu. neelalo unna natrajani, bhaswaram, potasium modalaina poshaka padaarthaalanu mokkalu sekarinchatam valana bhusaram taggutuu untundi, anduvalana pantanu vese munde matti namuunaa pareekshinchatam dwara aa neelalo taggina pooshakaalanu telusukoni panta vesinappudu taggina poshaka padaarthaalanu eruvula roopamlo andiste saripotundi.
1 prayojanaalu
2 polam nunchi matti namuunaa sekarana
2.1 bhusara vivaraalu
4 matti namuunaaku avasaramayina panimutlu
matti pareekshalo amla, kshaara suuchika lavanaala sthaayi, sendriya karbanam, labhya bhaswaram, labhya potasium modalainavi e nishpattilo unnayo telusukovatam valana naatina pairuku vayasunu batti, kaalaanni batti avasaramaina eruvulanu saraina paallalo andinchavachhu. ee pareekshala valana amlagunam unna neelalanu sunnamtho, kshaaragunam unna neelalanu jipsamtho baguchesukovacchu.
polam nunchi matti namuunaa sekarana[maarchu]
matti namuunaanu bhoomi vistiirnaanni batti, vaalunu batti, rangunu batti avasaramayinani namuunaalanu sekarinchavalasi untundi, okati nunchi aidu ekaraala bhoomini praamaanikamgaa teesukoni bhoomilo paluchotla unna maarpulanu batti matti namuunaalanu sekarinchaali.
bhusara vivaraalu[maarchu]
neela maanavuniki prakruti siddamgaa labhinchina goppa sampada. pantalaku kaavaalsina anni pooshakaalu kontha parimaanamlo neelalo sahajamgaa vuntaayi. ayithe veetilo entho vyatyaa saalu unde avakaasam undi. neelalo pooshakaalu entha labhyamavutunnayo, veyadalachina pairuku entha avasaramo nirdaarinchi eruvulu vaadaali. kaavuna bhusaranni pareekshinchaalsina avasaram entainaa undi.
bhusara pareekshala mukhya uddesamu
neelalo sahajamgaa vunna poshakaala sthaayini telsukoni, veyabovu pantalaku eruvula motaadulanu nirnayinchutaku.
choudu, aamla gunaala sthaayini nirdaarinchi saricheyutaku. tadwara adhika digubadulu saadhinchadaaniki.
bhusara namuunaala sekarana
polamanta oke rakamgaa vunnappudu 5 ekaraala vistiirnaaniki okka namuunaa choppuna teeyaali. mattinamuunaa teeyadalchina polamlo 10 nundi 12 chotla matti sekarinchaali. mattinamuunaa teeyadalchina chota neelapai vunna gaddi, chetta, kalupu modalagu vaatini teesiveyaali. paara upayoginchi " v '' aakaaramlo 6 – 8 angalaalu (15 sem.mee) ante nagati chalanta gunta teeyaali. pai nunchi diguva varaku oke mandamlo palachani poravache vidhamgaa mattini teeyaali. ilaa anni chotla nundi sekarinchina mattini gonepatta, palidheen patta leda gatlameeda vesi matti gaddalu chidimi baga kalipi chaturasraakaaramgaa parachi naalugu sama bhagaluga vibhajinchaali. eduru, edurugaa unna 2 bhaagaala mattini teesukoni migilina mattini teesiveyaali. marala naalugu bagaluga cheyali.
ee vidhamgaa arakilo matti namuunaa migile varaku cheyyali. pandla thotalu veyadalachina polamlo chadunugaa unna pradesaanni empika chesukuni andulo 3 adugula goyyiteesi pratee aduguku pai nundi krindiki okka mattinamuunaa choppuna sekarinchi vivaraalatoe pariksha kendraaniki pampali.
namuunaanu subhramaina gudda sanchilo gaani, flastic sanchilo gaani nimpali. sanchi lopala raitu paeru, tandri paeru, graamam, sarve nembaru, veyadalachina panta modalagu vivaraala loo. mattinamuunaanu daggaralo vunna bhusara pariksha kendraaniki pampinchaali.
matti namuunaa sekarinchatamlo melakuvalu
chetla krinda, gatla prakkana, kanchela vadda, kaalibaatallo namuunaalu teeyakudadu, baga saaravantamaina chotla, mari nissaaravantamaina chotla mattini kalipi teeyakudadu.
samasyaatmaka bhoomullo namuunaalu vidigaa teeyaali, rasayana eruvulu vesina 45 rojula lopu namuunaalu teeyakudadu.
namuunaa teesetappudu neelapai nunna aakulu chettachedaaramu teesiveyaali, neeru nilichi buradagaa vunna neela nundi namuunaa teeyakudadu. tappani sarigaa teeyavalasi vachinapudu needana aarabetti pariksha kendraaniki pampinchaali.
metta / aarutadi sedyamlo pairu perugutunna samayamlo namuunaa teeyavalasinapudu varusala madhya nundi namuunaa sekarinchaali, choudu bhoomullo 0 – 15 semmi, 15 - 30 semmi lothulo rendu namuunaalu teeyaali.